**KATERE POMEMBNE DRŽAVE SO OBSTAJALE V ZAHODNI EVROPI**

**S pomočjo učbenika na straneh 91 in 92 in PowerPointa reši spodnja vprašanja.**

**KAROLINŠKA DRŽAVA (prepiši naslov in obarvano besedilo, nato pa odgovori na vprašanja)**

1. V času preseljevanja ljudstev so se Franki (prvotna domovina okoli reke Ren) naselili v Galijo (današnjo Francijo). Konec 5. stoletja so združili germanska plemena v **FRANKOVSKO DRŽAVO** in sprejeli krščansko vero.

2. Od 8. stoletja državo imenujemo **KAROLINŠKA DRŽAVA**. Njen najpomembnejši vladar je bil **KAREL VELIKI**. Zgradil je imperij in postal najpomembnejši kralj v zahodni Evropi. Zapiši do kam je segala država Karla Velikega (prvi zeleni okvirček na strani 91).

3. Zakaj je Karel Veliki leta 800 odpotoval v Rim? Kako papež nagradi Karla Velikega?

4. Eden največjih uspehov Karla Velikega je bilo spodbujanje znanja. S čim je Karel Veliki spodbujal znanje?

5. Leta 843 je bila država Karla Velikega razdeljena na tri dele. Naštej jih (dopiši ime države in kaj je obsegala).

**PAPEŠKA DRŽAVA (prepiši naslov in obarvano besedilo, nato pa odgovori na vprašanja)**

1. Položaj krščanske cerkve je bil zaradi preseljevanja ljudstev in propada rimskega imperija oslabljen. Kaj je omogočilo širjenje krščanstva po zahodni Evropi? Kdo je širil vero?

2. Frankovski kralji so podpirali širjenje krščanstva. Oče Karla Velikega Pipin Mali je papežu v last podelil ozemlje v srednji Italiji. Kako se je to ozemlje imenovalo od takrat naprej?

3. Zakaj je prihajalo do vedno večjih razlik med zahodno in vzhodno krščansko cerkvijo?

4. Na kateri dve cerkvi se je leta 1054 ločila krščanska cerkev? Kratko opiši značilnosti obeh cerkva (spodnji zeleni okvirček na strani 92).